क’क्राझार, 14 नभेम्बर : जम्मु-कास्मिरनि एल.अ.चि आव पाकिस्तानि रौनियानि आखाइयाव साब्रै भारतनि रौनियाखौ लाफानानै साथाम साधारन सुबुंनि जिउ खहा। हादोरनि रैखाथिनि थाखाय जिउ गारनाय रौनियानि गेजेराव आसामनिबो सासे। धुबरि जिल्ला बिलासिपारा महखुमानि रिनिगन्ज थानानि सिङाव थानाय मेधिपारा गामिनि हरधन राय मुंनि रौनियाआ भारत-पाकिस्तान सिमना साखाथिनि उरि चेक्टराव दंमोन। बेवहायनो पाकिस्तानि रौनियानि गुलिजों मुंख्लं जायो बिर जोहोलावआ। मुंख्लं हरधन रायआ थांनाय 2001 माइथायाव 59नं आर्टिलारि रेजिमेन्टआव जगदान जाना हादोरनि रैखाथिनि थाखाय खामानि मावबोदोंमोन।